钦定古今图书集成/明伦汇编/官常典/第602卷 > 陆垕
## 钦定古今图书集成/明伦汇编/官常典/第602卷 > 陆垕

按《元史臧梦解传》：“同时有陆垕者，与梦解齐名，监察
御史郑鹏南尝以二人并荐于朝。垕字仁重，江阴人
也，自幼以孝友闻。至元间，丞相伯颜以师南下，垕是
时年未冠，而志强气锐，率其乡人见之，论议有合，兵
遂不涉其境，乡人义之。伯颜奏授为同知徽州路总
管府事，以廉能擢置台宪，累迁至湖南肃政廉访副”
使，升浙西廉访使。所至以黜赃吏、洗冤狱为己任，且
尝上章奏免儒役及举行浙西助役法。年五十卒，赐
谥“庄简。”